CELEX: 62016FN0029
Language: hr
Date: 2016-06-14 00:00:00
Title: Predmet F-29/16: Tužba podnesena 14. lipnja 2016. – ZZ i dr. protiv Komisije

12.9.2016   
            
            
               HR
            
            
               Službeni list Europske unije
            
            
               C 335/53
            
         Tužba podnesena 14. lipnja 2016. – ZZ i dr. protiv Komisije
   (Predmet F-29/16)
   (2016/C 335/69)
   Jezik postupka: talijanski
   
      Stranke
   
   
      Tužitelji: ZZ i dr. (zastupnik: C. Cortese, avvocato)
   
      Tuženik: Europska komisija
   
      Predmet i opis spora
   
   Poništenje odluke o uskrati djela mirovine koju je Komisija donijela na temelju članka 85. Pravilnika u iznosu od 22 368,13 eura koje treba naplatiti iz obiteljske mirovine dodijeljene tužitelju kao i mirovine za djecu preminule osobe dodijeljene u korist njezine troje djece.
   
      Tužbeni zahtjev tužiteljâ
   
   
               —
            
            
               Poništiti odluku Ureda za upravljanje individualnim materijalnim pravima i njihovu isplatu (PMO.4) od 17. kolovoza 2015., čiji je predmet povrat neosnovano plaćenih iznosa na ime obiteljske mirovine i mirovine za djecu preminule osobe, kada je riječ o pravima ZZ i njegove dvije malodobne kćerke i, u mjeri u kojoj je potrebno, izričitu odluku o odbijanju žalbe.
            
         
               —
            
            
               poništiti odluku Ureda za upravljanje individualnim materijalnim pravima i njihovu isplatu (PMO.4) od 17. kolovoza 2015., čiji je predmet povrat neosnovano plaćenih iznosa na ime obiteljske mirovine i mirovine za djecu preminule osobe, kada je riječ o pravima X, i, u mjeri u kojoj je potrebno, implicitnu odluku o odbijanju žalbe.
            
         
               —
            
            
               Komisiji naložiti da naknadi materijalnu i nematerijalnu štetu koju su pretrpjeli tužitelji zbog povrede njihovog prava na dobru upravu kao i dužnost brižnog postupanja uprave prema njima, u visini:
               
                           —
                        
                        
                           razlike između naknade koju je ostvario ZZ kao član privremenog osoblja EFSA-a u razredu AD 9, i naknade koju bi primao kao dužnosnik Komisije u razredu AD 12, u razdoblju od jedne godine;
                        
                     
                           —
                        
                        
                           iznosa povrata koji se zahtijeva od tužitelja u pobijanoj odluci, uvećanoj za razliku između iznosa mirovina utvrđenih u obavijesti o izmjenama br. 2 i iznosa utvrđenog u obavijesti o izmjenama br. 3., od stupanja na snagu obavijesti br. 3. do trenutka kada će obitelj biti u mogućnosti vratiti se u prijašnje mjesto stanovanja, pri čemu se rok pravično može utvrditi na godinu dana od rješavanja ovog predmeta.
                        
                     
         
               —
            
            
               Komisiji naložiti snošenje troškova.